смешни разкази за Пустиня
Спорят механикът и щурманът на подводница кой е по-як и важен.
Механикът:
- Ти пък какво работиш? По цял ден стоиш в рубката и рисуваш нещо по картите.
Щурманът:
- А твоята работа каква е? По цял ден си в машинното, гледаш двигателя и се правиш, че работиш нещо.
Накрая се хванали на бас, че всеки ще се справи с работата на другия, на бутилка ракия. Който пръв отиде за съвет при опонента си - губи баса.
И така... Стои си в машинното щурмана, гледа умно двигателя, когато влетява матрос:
- Другарю лейтенант, един от лагерите грее силно.
На щурмана му досвидяла рaкията и казал:
- Полейте го с вода.
След час същият матрос тича със същия проблем.
- Лагерът грее много силно.
- Полейте го с вода.
След още известно време матросът, целият вир вода влетява:
- Лагерът грее така, че чак се е зачервил и скоро ще заклини!
Разбрал щурманът, че е загубил баса, взел бутилка ракия и отива в рубката при механика. Тоя се навел над картите и нещо рисува по тях.
- Пич, признавам си, че загубих баса. Кажи какво да правим с тоя лагер, който така силно грее?
- Как няма да грее, като вече трети ден плаваме през пустинята.